Te uiți, citești, asculți, și nu înțelegi unde și se taie filmul! La o săptămână de la dovada practică, „palpabilă”, șocantă, a ceea ce înseamnă o capitală blocată în ea însăși din inconștiență și lipsă de coordonare în informarea populației, o imagine a haosului deplin, declanșat pe fondul emiterii unui amărât de cod galben, aflăm, cu nemărginită stupoare, că primărița Firea ia bani de la modernizarea străzilor, de la construcția de pasaje rutiere, de la înființarea unor parcări, absolut necesare, de la modernizarea policlinicilor, pentru ca să le dea bisericilor, după ce, nu mai departe de acum trei săptămâni, a mai dat un milion de euro pentru construirea Catedralei Mântuirii Neamului.